ลูกสาวท้องเสียเกือบ 3 อาทิตย์แล้วครับ อาทิตย์แรกพาไปหา รพ.ประจำอำเภอ เจาะเลือดตรวจไม่พบอะไร บอกไม่ติตเชื้อ ให้กินนมสำหรับเด็กท้องเสีย พอเข้าอาทิตย์ที่ 2 เริ่มจะดีขึ้นถ่ายน้อยลงและไม่เหลวมาก แต่พอจะเข้าอาทิตย์ที่ 3 นี้กลับมาถ่ายบ่อยและเหลวอีกแล้วครับ ไม่มีไข้ กินอาหารได้ บางมื้อกินได้น้อยบ้างมากบ้าง ตอนนี้กินนมสำหรับเด็กท้องเสียจะหมดกระป๋องที่ 3 แล้วครับ เข้านี้ 14/12/62 จะพาไปหาท่ี รพ.อีกครั้ง แต่อยากทราบว่าอาการแบบนี้เกิดจากอะไรได้บ้าง จะรักษายังไงดีครับ น้ำหนักลูกเริ่มลดลงครับ ถ่ายน้อยคือ 2-4 ครั้งต่อวัน ถ่ายมากคือ 6-10 ครั้งต่อวันครับ
สวัสดีค่ะ อาการท้องเสียในเด็ก อาจเกิดจาก-ลำไส้อักเสบในเด็ก จากการติดเชื้อ เชื้อไวรัสที่พบบ่อยในเด็กเล็ก ได้แก่ โรตาไวรัส อะดีโนไวรัส โนโรไวรัส เป็นต้น อาจมีอาการถ่ายเหลว ถ่ายบ่อยครั้งขึ้น-อาหารเป็นพิษ อาการคล้ายลำไส้อักเสบ แต่อาจมีคลื่นไส้ อาเจียน กินได้น้อย มีไข้ร่วมด้วย-อาการของการแพ้นมวัว หากเพิ่งจะเปลี่ยนสูตรนมเร็วๆนี้ และเมื่อก่อนไม่เคยมีอาการโรคลำไส้อักเสบนั้นส่วนใหญ่เกิดจากการติดเชื้อที่มาจากการกินอาหารหรือดื่มน้ำที่ปนเปื้อนเชื้อโรคหรือพิษของเชื้อโรค หรือจากมือหรือภาชนะที่ใส่อาหารและน้ำดื่มไม่สะอาดดังนั้นตอนนี้เน้นการรับประทานอาหารสุกสะอาด ดื่มน้ำมากๆ รับประทานยาลดไข้หากมีไข้สูงและเช็ดตัวลดไข้ทุก 4-6 ชั่วโมง ดื่มน้ำสะอาดให้มาก และดื่มน้ำเกลือแร่เสริมด้วย เพื่อทดแทนเกลือแร่ที่เสียไปหากยังถ่ายอุจจาระบ่อย ปริมาณอุจจาระมาก และไม่สามารถดื่มน้ำชดเชยได้เพียงพอ ซึ่งสังเกตได้จากการมีริมฝีปากแห้ง ผิวแห้ง เบ้าตาลึก หัวใจเต้นเร็ว ซึมลง มีไข้ขึ้น เป็นต้น หรือมีอาการปวดท้องรุนแรง ควรรีบพาไปพบแพทย์ เพื่อให้สารน้ำทางหลอดเลือดหรือยาฆ่าเชื้อถ้าจำเป็นค่ะ